Medicii din cadrul UPU și SMURD nu se vor mai pensiona anticipat înainte de 1 ianuarie 2023.
Medicii de la UPU şi SMURD nu se vor mai putea pensiona înainte de 1 ianuarie 2023. Guvernul spune că pensionarea anticipată ar putea aduce riscuri pentru pacienţi. Gheorghe Chiş, preşedintele Federaţiei Naţionale Ambulanţa, spune că cifrele din nota de fundamentare sunt mai mici în realitate.
Guvernul Cîţu pregăteşte o Ordonanţă de Urgenţă pentru suspendarea pensionărilor anticipate în sistemul naţional de urgenţă.Medicii de la UPU, SMURD şi ambulanţierii nu se vor mai putea pensiona înainte de 1 ianuarie 2023. Guvernul motivează decizia prin faptul că un procent mare din personalul de la urgenţă, peste 20% ar avea dreptul să se pensioneze în perioada următoare.Peste 20% din totalul personalului, s-ar putea pensiona peste trei ani.E vorba despre aproape 50% dintre ambulanțieri, 30% dintre medicii din unitățile de primiri urgențe și de 34% dintre operatorii registratori. Sindicatele spun că această decizie este abuzivă și nejustificată."În toată această perioadă, chiar nu au fost probleme, solicitări, în aşa fel încât să blocheze sistemul cum a încercat să se menţioneze în nota de fundamentare a obligativităţii suspendării acestei legi. Faptul că s-a încercat şi se încearcă suspendarea acestei legi şi nu se recunoaşte acest drept pentru acest persoanal, pentru personalul din sistemul de urgenţă, creează o revoltă şi o nemulţumire pentru că aceste măsuri au fost luate din birou, nu din teren. Statisticile care au fost puse pe nota de fundamentare nu se bazează pe realitatea situaţiei", a precizat Gheorghe Chiş, preşedintele Federaţiei Naţionale Ambulanţa.Era o posibilitate pentru personalul care nu-și mai putea desfășura activitatea"Este un status care există de 10 ani, a trecut prin Senat, prin Parlament, comisii de sănătate, comisii de muncă, a fost avizat peste tot. Între timp, era pentru serviciile de ambulanță din cauza condițiilor deosebit de periculoase în care se lucrează, uzurii fizice și psihice. Statul român a considerat că uzura este foarte mare și, în ianuarie, a fost publicat în MO și trebuia în 30 de zile să se aplice niște norme, adică să fie funcțional. Surpriza noastră a fost zilele acestea când, ieri, prin hotărâre de Guvern, s-a hotărât amânarea lui până la 31 ianuarie 2022 (…) Dădea posibilitatea celor la 57 de ani să se poată pensiona acuzând durere lombară, operații, care nu mai puteau să-și desfășoare activitatea. S-a spus că motivul ar fi acela de deficit de personal, însă Serviciul de Ambulanță Cluj, acolo unde sunt eu, a avut tot timpul voluntari. Când a fost pandemia, i-am angajat: asistenți, absolvenți. Am reușit să-i pregătim timp de trei ani și-au putut să intre direct în producție", a transmis telefonic la Aleph News Rareș Ghilea, lider de sindicat la Ambulanța Cluj.